બાળકને બટેટા બહુ ભાવે. ઉપરાંત કઠોળ પણ તેના વિકાસ માટે આપવું પડે. આ સિવાય બ્રેડ, પાંઉ, બર્ગર, સેન્ડવિચ, નુડલ્સ, સમોસા, કચોરી, વડા પાંઉ, દાબેલી વગેરે પચવામાં ભારે હોય છે અને બાળકોને તે વધુ ભાવે, પરંતુ બાળકને જો માતાપિતા ન આપે તો બાળક જીદ કરે અથવા મિત્ર સાથે ખાઈ લે. સ્કૂલમાં કેન્ટિનમાં ખાઈ લે. આવી સ્થિતિમાં માતાપિતા પાસે શું વિકલ્પ રહે? તેને સમજાવવા સિવાય કંઈ નહીં. પરંતુ આ બધાથી બાળકનું શરીર નાનપણથી જ ફૂલી ન જાય, તે મેદસ્વી ન થઈ જાય તે ધ્યાન રાખવું અત્યંત આવશ્યક છે. બાળકને નાનપણથી જ પિત્ત અને વાયુની તકલીફ ઘર ન કરી જાય તે જોવું જોઈએ.